Stefnir lýkur fjármögnun á 7,5 milljarða framtakssjóði Stefnir hf. hefur nú lokið fjármögnun á 7,5 milljarða framtakssjóði , Stefni íslenska athafnasjóðnum II ( SÍA II ) . Hluthafar í sjóðnum eru um 30 talsins og samanstanda af lífeyrissjóðum , fjármálafyrirtækjum og fagfjárfestum . Stefnir hefur ásamt meðfjárfestum verið leiðandi í framtaksfjárfestingum og fjárfest fyrir samtals rúmlega 16 milljarða í íslensku atvinnulífi . Stefna SÍA II er að fjárfesta í óskráðum fyrirtækjum sem hafa sýnt fram á góðan rekstargrundvöll og hafa tækifæri til frekari virðisaukningar fyrir hluthafa . Mikil þörf er fyrir aukið eigið fé í íslensku atvinnulífi til að efla fjárfestingar , stuðla að vexti og takast á við breytt rekstrarumhverfi . SÍA II framtakssjóðurinn er stofnaður í framhaldi af SÍA I sem var um 3,4 milljarðar króna að stærð en hefur ásamt meðfjárfestum fjárfest fyrir rúmlega 16 ma.kr. í Högum , Sjóvá , 66° Norður og Jarðborunum . SÍA I hefur nú þegar selt hluti sína í 66° Norður auk þess sem sjóðurinn hefur afhent sjóðsfélögum öll hlutabréf sín í Högum , en sú fjárfesting nam um þriðjungi af heildarstærð sjóðsins . Sjóðurinn stefnir að því , ásamt meðfjárfestum , að skrá hluti sína í Sjóvá í Kauphöllina fyrir árslok en samalagður eignarhlutur aðila er um 73% í gegnum samlagshlutafélagið SF I. Stefnir var valið eitt af framúrskarandi fyrirtækjum á Íslandi samkvæmt greiningu Creditinfo .